ΔΕΛΤΙΟ ΤΥΠΟΥ

ΕΠΙΣΚΕΨΗ 3ου ΓΥΜΝΑΣΙΟΥ ΩΡΑΙΟΚΑΣΤΡΟΥ ΣΤΗΝ ΙΤΑΛΙΑ

Όλοι οι δρόμοι δεν οδηγούν μόνο στην Ρώμη !

Μια νοερή διαδρομή πάνω στην Εγνατία οδό που από τα αρχαία χρόνια συνδέει δύο πολιτισμούς , τον Ελληνικό και τον ΡωμαΪκό , έγινε η αφορμή για ένα πολιτιστικό πρόγραμμα και μια πετυχημένη ηλεκτρονική αδελφοποίηση ανάμεσα σε μαθητές του 3ο Γυμνασίου Ωραιοκάστρου και Ιταλούς μαθητές , Δημοτικού και Γυμνασίου , από την Ιταλική πόλη Κρεμόνα. Η Ελληνο- ιταλική συνεργασία είχε την ευτυχέστερη κατάληξη : Οι Έλληνες μαθητές επισκέφτηκαν την Ιταλία και ξεναγήθηκαν από τους Ιταλούς φίλους τους μέσα από ένα καινοτόμο « παιχνίδι θησαυρού » που παρουσιάστηκε και στον τοπικό τύπο.

Η ομάδα των 16 μαθητών της Γ’ Γυμνασίου με τις καθηγήτριες Μουζούρη Γαρυφαλλιά και Λαζαρίδου Έρνα εξερεύνησε την ευρύτερη περιοχή της Λομβαρδίας , επέστρεψε με αξέχαστες αναμνήσεις στις αποσκευές της από το Μιλάνο , την Βερόνα και το Μπέργαμο και είπε “ arrivederci ” στους Ιταλούς φίλους δίνοντας ραντεβού στην Ελλάδα και στο Ωραιόκαστρο την επόμενη χρονιά !



